Komission asetus (EY) N:o 2206/2001, annettu 14 päivänä marraskuuta 2001, uusilta toimijoilta vaaditun vakuuden vapauttamisesta niiden määrien osalta, joille ei ole haettu tuontitodistuksia vuoden 2001 ensimmäisen vuosipuoliskon kuluessa



Virallinen lehti nro L 297 , 15/11/2001 s. 0005 - 0005



Komission asetus (EY) N:o 2206/2001, annettu 14 päivänä marraskuuta 2001, uusilta toimijoilta vaaditun vakuuden vapauttamisesta niiden määrien osalta, joille ei ole haettu tuontitodistuksia vuoden 2001 ensimmäisen vuosipuoliskon kuluessa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 216/2001(2), ja erityisesti sen 20 artiklan, sekä katsoo seuraavaa: (1) Neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(3), sellaisena kuin se on viimeksi muutettuna asetuksella (EY) N:o 1632/2000(4), 9 artiklan 1 kohdan toisen alakohdan b alakohdan mukaisesti uudet toimijat ovat antaneet 18 euron vakuuden tonnia kohti siltä vuosittaiselta määrältä, jota koskevan hakemuksen he ovat jättäneet vuodelle 2001. Kyseisen vakuuden tarkoituksena oli taata hakijan velvollisuus esittää tuontitodistushakemuksia enintään myönnettyyn määrään asti ja tosiasiallisesti tuoda myönnetty määrä vuoden 2001 kuluessa. (2) Ottaen huomioon tariffikiintiöiden mukaisen tuontijärjestelmän muutoksen, joka tuli voimaan 1 päivänä heinäkuuta 2001, kun neuvoston asetusta (EY) N:o 216/2001 ja neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annettua komission asetusta (EY) N:o 896/2001(5), sellaisena kuin se on muutettuna asetuksella (EY) N:o 1613/2001(6), alettiin soveltaa, uusilta toimijoilta, jotka on rekisteröity vuonna 2001, ei voida vaatia, että he olisivat hakeneet ja saaneet tuontitodistuksia ensimmäisen vuosipuoliskon aikana asetuksen (EY) N:o 2362/98 9 artiklan 4 kohdan mukaisesti myönnetylle tämän saman vuoden koko vuosittaiselle määrälle. Sen vuoksi olisi säädettävä, että uusien toimijoiden vuosittaista määrää koskevan hakemuksensa tueksi asettama vakuus vapautetaan sitä määrää vastaavasti, jolle toimija ei ole jättänyt tuontitodistushakemusta vuoden 2001 ensimmäisen vuosipuoliskon kuluessa. (3) On syytä muistuttaa, että niiden määrien osalta, joita koskevat tuontitodistukset on myönnetty vuoden 2001 kahden ensimmäisen vuosineljänneksen aikana, vakuus vapautetaan asetuksen (EY) N:o 2362/98 9 artiklan 1 kohdan viimeisen alakohdan mukaisesti asteittain suhteessa tosiasiallisesti tuotuihin määrin. (4) Tässä asetuksessa säädetyt toimenpiteet ovat banaanien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltioiden on vapautettava asetuksen (EY) N:o 2362/98 7 artiklassa tarkoitettujen uusien toimijoiden saman asetuksen 9 artiklan 1 kohdan toisen alakohdan b alakohdan mukaisesti asettama vakuus sitä määrää vastaavasti, jolle ei ole jätetty tuontitodistushakemusta vuoden 2001 kahden ensimmäisen vuosineljänneksen kuluessa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä marraskuuta 2001. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 31, 2.2.2001, s. 2. (3) EYVL L 293, 31.10.1998, s. 32. (4) EYVL L 187, 26.7.2000, s. 27. (5) EYVL L 126, 8.5.2001, s. 6. (6) EYVL L 214, 8.8.2001, s. 19.